ПРЕДЛОГ ЗАКОНА О ИЗМЕНАМА И

ДОПУНАМА ЗАКОНА О ПОРЕЗИМА НА ИМОВИНУ

Члан 1.

У Закону о порезима на имовину („Службени гласник РС”, бр. 26/01, 45/02-СУС, 80/02, 80/02-др. закон, 135/04, 61/07, 5/09, [101/10](http://we2.cekos.com/ce/faces/index.jsp%3F%26file%3Df78886%26action%3Dpropis%26path%3D07888601.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [24/11](http://we2.cekos.com/ce/faces/index.jsp%3F%26file%3Df80964%26action%3Dpropis%26path%3D08096401.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [78/11](http://we2.cekos.com/ce/faces/index.jsp%3F%26file%3Df84390%26action%3Dpropis%26path%3D08439001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [57/12](http://we2.cekos.com/ce/faces/index.jsp%3F%26file%3Df88570%26action%3Dpropis%26path%3D08857001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)-УС, 47/13, 68/14-др. закон, 95/18 и 99/18-УС), у члану 2. став 3. брише се.

Досадашњи ст. 4. и 5. постају ст. 3. и 4.

У досадашњем ставу 6, који постаје став 5, речи: „става 5.” замењују се речима: „става 4.”.

Члан 2.

После члана 7а додаје се члан 7б, који гласи:

„Члан 7б

Ако обвезник који води пословне књиге вредност непокретности у пословним књигама исказује по вредности из члана 7. став 1. овог закона почев од пореске године, односно ако је вредност непокретности у пословним књигама, почев од пореске године престао да исказује у складу са чланом 7. став 1. овог закона, основица пореза на имовину за пореску годину утврђује се у складу са чланом 7. ст. 2. до 11. и чланом 7а ст. 3, 5. и 6. овог закона.”.

Члан 3.

У члану 12. став 1. тачка 10) после речи: „производњу” запета и речи: „у складу са законом којим се уређује пољопривредно земљиште” бришу се.

Члан 4.

После члана 12а додаје се члан 12б, који гласи:

„Члан 12б

Објекти намењени за примарну пољопривредну производњу, у складу са чланом 12. став 1. тачка 10) овог закона, су објекти за смештај механизације за пољопривреду, репроматеријала, смештај и чување готових пољопривредних производа, стаје за гајење стоке, објекти за потребе гајења и приказивање старих аутохтоних сорти биљних култура и раса домаћих животиња и објекти за гајење печурки, пужева и риба.”.

Члан 5.

У члану 17. став 5. речи: „чл. 34. и” замењују се речју: „члана”, а после речи: „неблаговремено” додају се запета и речи: „или обвезник нема обавезу подношења пореске пријаве у складу са чланом 34. овог закона”.

Члан 6.

У члану 27. став 2. речи: „одредбама члана 34. и члана” замењују се речју: „чланом”.

Додаје се нови став 3, који гласи:

„Кад обвезник нема обавезу подношења пореске пријаве у складу са чланом 34. овог закона, рок из става 2. овог члана почиње да тече од дана предаје јавном бележнику, односно пореском органу, доказа од значаја за остваривање права на пореско ослобођење које порески орган не може прибавити разменом података између државних органа преко Сервисне магистрале органа, у складу са законом којим се уређује електронска управа (у даљем тексту: СМО), односно од дана истека рока остављеног обвезнику у пореском поступку за достављање тих доказа.”.

У досадашњем ставу 3, који постаје став 4, речи: „става 2.” замењују се речима: „ст. 2. и 3.”.

Досадашњи став 4. пoстаје став 5.

У досадашњем ставу 5, који постаје став 6, у тачки 1) речи: „ставом 4.” замењују се речима: „ставом 5.”.

У досадашњем ставу 6, који постаје став 7, речи: „става 2.” замењују се речима: „ст. 2. и 3.”.

У досадашњем ставу 7, који постаје став 8, речи: „ст. 1. до 5.” замењују се речима: „ст. 1. до 6.”.

Члан 7.

У члану 29. став 9. после речи: „неблаговремено” додају се запета и речи: „или обвезник нема обавезу подношења пореске пријаве у складу са чланом 34. овог закона”.

Члан 8.

Члан 33б мења се и гласи:

„Члан 33б

Пореска пријава за утврђивање пореза на имовину не подноси се кад обвезнику који не води пословне књиге, по основу исправе коју је саставио, оверио или потврдио јавни бележник (у даљем тексту: извршење радње), односно правоснажне одлуке коју је јавни бележник донео у вршењу законом поверених јавних овлашћења, пореска обавеза настаје или престаје даном извршења радње, односно даном правоснажности одлуке.

Јавни бележник дужан је да исправу из става 1. овог члана, у року од 24 сата од тренутка извршења радње, односно правоснажну одлуку коју је донео у оквиру законом поверених јавних овлашћења, у року од 24 сата од дана правоснажности, по службеној дужности, достави кроз електронски шалтер путем којег се достављају исправе и размењују подаци у поступку уписа у катастар непокретности и катастар водова (у даљем тексту: е-шалтер), републичком органу надлежном за послове катастра непокретности и катастра водова (у даљем тексту: орган надлежан за послове катастра), односно преко е-шалтера и СМО, надлежном органу јединице локалне самоуправе.

Јавни бележник дужан је да уз исправу, односно одлуку из става 1. овог члана, на начин и у роковима из става 2. овог члана, достави:

1) изјашњење обвезника, и то:

(1) да ли сматра да има право на пореско ослобођење по основу чл. 12. до 12б овог закона, односно на порески кредит по основу члана 13. овог закона;

(2) да ли је земљиште на коме стиче право из члана 2. став 1. овог закона гранично са земљиштем на коме је обвезник ималац права, тако да је њихова укупна површина преко десет ари, односно да ли је престанком права на делу земљишта том обвезнику површина преосталог дела земљишта тог обвезника до десет ари;

2) доказе од значаја за утврђивање пореске обавезе, односно за остваривање права на пореско ослобођење или порески кредит, које му је доставио порески обвезник до извршења радње, односно до правоснажности одлуке;

3) податке о исправи коју је саставио, оверио или потврдио јавни бележник, односно о правоснажној одлуци коју је јавни бележник донео у вршењу законом поверених јавних овлашћења и о непокретности која је предмет опорезивања (о корисној површини, врсти, месту, начину коришћења неизграђеног грађевинског земљишта, години у којој је извршена изградња, односно последња реконструкција објекта и др.).

Даном истека рока из става 2. овог члана сматраће се да је надлежни орган јединице локалне самоуправе сазнао за настанак, односно престанак пореске обавезе који се врши по основу исправе или одлуке из става 1. овог члана и да је примио доказе, односно изјашњење из става 3. тач. 1) и 2) овог члана.

Кад порески обвезник јавном бележнику није доставио, или није доставио све доказе од значаја за утврђивање пореске обавезе, односно за остваривање права на пореско ослобођење или порески кредит, које надлежни орган јединице локалне самоуправе не може прибавити разменом података између државних органа преко СМО, обвезник је дужан да те доказе достави надлежном органу јединице локалне самоуправе, на захтев тог органа, у остављеном року у пореском поступку.

Ако порески обвезник у остављеном року не достави доказе из става 5. овог члана, сматраће се да обвезник не располаже тим доказима.”.

Члан 9.

У члану 33в став 1, у уводној реченици, после речи: „самоуправе” додају се запета и речи: „осим у случају из члана 33б овог закона”.

У тач. 1) и 2) речи: „за коју пореску пријаву није поднео преко јавног бележника у складу са чланом 33б овог закона” бришу се.

У ставу 2. речи: „члана 33б овог закона и” бришу се.

Члан 10.

У члану 33г став 2. мења се и гласи:

„За имовину за коју је поднео пореску пријаву у складу са овим законом, односно за коју се не подноси пореска пријава у складу са чланом 33б став 1. овог закона, обвезник који не води пословне књиге дужан је да поднесе пореску пријаву ако је дошло до промене од утицаја на висину пореске обавезе за ту имовину, о којој нису садржани подаци у поднетој пореској пријави или у другим подацима које је јавни бележник доставио надлежном органу јединице локалне самоуправе у складу са чланом 33б став 3. овог закона.”.

Члан 11.

Члан 34. мења се и гласи:

„Члан 34.

Пореска пријава не подноси се за утврђивање пореза на наслеђе и поклон, односно пореза на пренос апсолутних права, по основу исправе коју је саставио, оверио или потврдио јавни бележник, односно правоснажне одлуке коју је јавни бележник донео у вршењу законом поверених јавних овлашћења, у случају кад у складу са чл. 17. и 29. овог закона пореска обавеза настаје даном састављања, овере или потврђивања исправе (у даљем тексту: извршење радње), односно даном правоснажности одлуке коју је донео јавни бележник, и то за:

1) наслеђе ствари и права из члана 14. овог закона остварено по основу правоснажног решења о наслеђивању које је донео јавни бележник у вршењу законом поверених јавних овлашћења;

2) поклон ствари и права из члана 14. овог закона остварен у оставинском поступку који спроводи јавни бележник у вршењу законом поверених јавних овлашћења, односно за поклон права на непокретности остварен по основу исправе коју је саставио, оверио или потврдио јавни бележник или правоснажне одлуке коју је донео јавни бележник;

3) пренос апсолутних права на непокретности.

Јавни бележник дужан је да исправу из става 1. овог члана, у року од 24 сата од тренутка извршења радње, односно правоснажну одлуку коју је донео у оквиру законом поверених јавних овлашћења, у року од 24 сата од дана правоснажности, по службеној дужности, кроз е-шалтер, односно кроз е-шалтер и преко СМО, достави органу надлежном за послове катастра.

Јавни бележник дужан је да уз исправу, односно одлуку из става 1. овог члана, на начин и у роковима из става 2. овог члана, достави:

1) изјашњење обвезника да ли постоје дугови, трошкови и други терети које је обвезник пореза на наслеђе дужан да исплати или на други начин намири из наслеђене имовине (у даљем тексту: дугови), односно да ли обвезник пореза на наслеђе и поклон сматра да има право на пореско ослобођење по основу члана 21. овог закона или на порески кредит по основу члана 22. овог закона, односно да ли обвезник пореза на пренос апсолутних права сматра да има право на пореско ослобођење по основу чл. 31. до 31б овог закона;

2) доказе од значаја за утврђивање пореске обавезе, односно изјаву купца првог стана из члана 36. став 2. овог закона, које му је доставио обвезник до извршења радње, односно до доношења одлуке;

3) податке о исправи коју је саставио, оверио или потврдио јавни бележник, односно о правоснажној одлуци коју је јавни бележник донео у вршењу законом поверених јавних овлашћења.

Орган надлежан за послове катастра дужан је да примљену исправу из става 1. овог члана и изјашњења, доказе, изјаву и податке из става 3. овог члана, одмах по пријему, по службеној дужности, кроз е-шалтер, достави пореском органу.

Даном истека рока из става 4. овог члана сматраће се да је порески орган сазнао за наслеђе и поклон, односно за пренос апсолутних права који се врши по основу исправе или одлуке из става 1. овог члана и да је примио изјашњење, доказе, изјаву и податке из става 3. овог члана.

Кад обвезник јавном бележнику није доставио, или није доставио све доказе од значаја за утврђивање пореске обавезе, које порески орган не може прибавити разменом података између државних органа преко СМО, односно кад није доставио изјашњење или изјаву из става 3. тач. 1) и 2) овог члана, обвезник је дужан да их на захтев пореског органа достави том органу у остављеном року у пореском поступку.

Ако обвезник у остављеном року не достави доказе, односно изјашњење или изјаву из става 3. тач. 1) и 2) овог члана, сматраће се да обвезник не располаже доказима, односно да изјава није поднета, односно да не постоје дугови, односно да обвезник нема право на пореско ослобођење или на порески кредит.”.

Члан 12.

У члану 35. став 1. речи: „став 1.” бришу се.

Ст. 2. и 3. мењају се и гласе:

„Пријава из става 1. овог члана подноси се пореском органу – организационој јединици надлежној за територију на којој обвезник – физичко лице има пребивалиште, односно боравиште, односно пореском органу – организационој јединици надлежној за територију на којој обвезник - правно лице има седиште.

Изузетно од става 2. овог члана, пореска пријава за утврђивање пореза на поклон који за предмет има само непокретност, подноси се пореском органу – организационој јединици надлежној за територију на којој се налази непокретност коју порески обвезник прима на поклон.”.

У ставу 4. речи: „става 3.” замењују се речима: „става 2.”.

Став 5. брише се.

Члан 13.

У члану 36. став 1. речи: „став 1.” бришу се.

У ставу 2. реч: „уз” замењује се речима: „пореском органу доставља”, а после речи: „овог члана” запета и реч: „подноси” бришу се.

Члан 14.

Одредбе члана 8, члана 9. ст. 1. и 2. и члана 10. овог закона примењиваће се почев од 1. јануара 2021. године.

Члан 15.

До 31. децембра 2020. године лице које стекне или отуђи право на непокретности из члана 2. став 1. овог закона, по основу исправе коју је саставио, оверио или потврдио јавни бележник, односно правоснажне одлуке коју је донео јавни бележник у оквиру законом поверених јавних овлашћења (у даљем тексту: исправа), за које му као обвезнику који не води пословне књиге настаје или престаје пореска обавеза по основу пореза на имовину, пореску пријаву може поднети даном састављања, овере, или потврђивања, односно даном правоснажности исправе донете у вршењу законом поверених јавних овлашћења, преко јавног бележника који је извршио ту радњу.

Јавни бележник је дужан да:

1) пореског обвезника из става 1. овог члана упозна са могућношћу подношења пореске пријаве у складу са ставом 1. овог члана;

2) пореску пријаву коју је попунио и потписао порески обвезник из става 1. овог члана, са исправом коју је саставио, оверио или потврдио, у року од 24 сата од тренутка извршења те радње, односно са правоснажном исправом коју је донео у оквиру законом поверених јавних овлашћења, у року од 24 сата од дана правоснажности, по службеној дужности, достави органу надлежном за послове катастра кроз е-шалтер, односно кроз е-шалтер и преко СМО.

Ако порески обвезник из става 1. овог члана јавном бележнику не преда попуњену и потписану пореску пријаву, јавни бележник о томе сачињава белешку коју, са исправом коју је саставио, оверио, потврдио или донео, доставља органу надлежном за послове катастра, односно преко СМО, на начин и у року из става 2. тачка 2) овог члана.

Орган надлежан за послове катастра пореску пријаву и исправу из става 2. тачка 2) овог члана, односно белешку и исправу из става 3. овог члана, одмах по пријему, по службеној дужности, доставља надлежном органу јединице локалне самоуправе.

Ако је порески обвезник из става 1. овог члана јавном бележнику, уз пореску пријаву, доставио и доказе од значаја за утврђивање пореске обавезе, достављање тих доказа врши се на начин и у року за достављање пореске пријаве прописаним ст. 2. до 4. овог члана.

Даном предаје пореске пријаве јавном бележнику сматраће се да је порески обвезник из става 1. овог члана пореску пријаву предао непосредно надлежном органу јединице локалне самоуправе.

Члан 16.

Овај закон ступа на снагу 1. јануара 2020. године.